શહેરના આંબલી વિસ્તારમાં પડેલા ભૂવાનું સમારકામ ભૂવા પડેલી જગ્યાએથી શિફ્ટ કરવામાં આવ્યું છે. રવિવારે અધિકારીઓએ ભૂવા પડેલી જગ્યાએ તપાસ કરતાં ડ્રેનેજ લાઈનનું લીકેજ તે સ્થળેથી આગળ હોવાનું માલૂમ પડ્યું હતું. અધિકારીઓનું કહેવું છે કે, આંબલીમાં 3 વર્ષ પહેલા ડ્રેનેજ લાઈન નાખવામાં આવી હતી. જૂન મહિનાથી અત્યાર સુધીમાં રોડ ધસી પડવાની 42 ઘટનાઓ સામે આવી છે. જેમાંથી 36 ઘટનાઓ ભૂવા પડવાની છે. એક અંદાજ પ્રમાણે, AMC સમારકામ પાછળ 30 કરોડ રૂપિયા ખર્ચશે.